गोथैसालिनिफ्राय फैनानै आहुति होनायनि उनाव गोथै सुबुंनि मुङै दाउसा, दावदै, हांसो, बोरमा बायदि बायदि जीबफोरखौ बोलि होनानै बावनाइनि जेबो गोनांथि गैया। सासे मानसि थैनायनि उनाव बिनि मुङाव खायसे जीबखौ बुथारनानै बावनाय हाबाया जेबो ओंथि गैया। बबेखानि बिब्दि हाबा मावनाया फाफखौसो आवग्रिनाय जायो। मानोना मानसिनि जीउ एबा आत्मा आरो गुबुन जीबनि जीउनि गेजेराव जेबो फाराग गैया। बिब्दि मावोब्ला ईसोर एबा परमात्मानि उल्था मावनायनि अनगायै जेबो रावनिबो मंगल मावनाय जाया। बेफोरखौ बुङो खोमसि एबा अन्ध फोथायनाय। दानि मुगायाव बेफोर बादि खोमसि फोथायनायजों हाबा मावनाया श्रेस्ठ जीब मानसिनि थाखाय जोबोर लाजिथाव आरो दुखुनांथाव। बिब्दि हाबायानो जोदं समाजखौ गुबुंले खालामग्रा गेन्दा हाबा।